
1.	Sniegums
1.1.	Īstenošanā gūtais progress – Regulas (ES) 2021/1147 35. panta 2. punkta a) apakšpunkts
Par katru konkrēto mērķi paziņojiet, kāds progress gūts programmas īstenošanā un tajā izklāstīto starpposma rādītāju un mērķrādītāju sasniegšanā, ņemot vērā jaunākos datus par grāmatvedības gadu, kā noteikts Regulas (ES) 2021/1060 42. pantā. Ar to ir domāti kumulatīvie dati, kas sniegti līdz tā gada 31. jūlijam, kurš ir pirms ziņojuma iesniegšanas gada.
Katram konkrētajam mērķim informāciju par progresu vēlams strukturēt pēc programmā noteiktajiem īstenošanas pasākumiem, indikatīvajām darbībām un vēlamajiem rezultātiem. 
Aprakstiet arī visus pasākumus, kas veikti, un attiecīgās aktivitātes, kas saistītas ar Regulas (ES) 2021/1060 8. panta 2. punktā minētās partnerības īstenošanu.
	Šeit ierakstiet tekstu. Ne vairāk kā 7000 rakstzīmes.

[bookmark: _Hlk158713595]Patvēruma, migrācijas un integrācijas fonda (turpmāk - PMIF) grāmatvedības gada periodā 01.07.2023-30.06.2024 (turpmāk – grāmatvedības periods) ir panākts šāds progress:
[bookmark: _Hlk189563502]1. konkrētais mērķis “Kopīgā Eiropas patvēruma sistēma”
Iekšlietu ministrijas atbildībā ir turpināta 1 projekta īstenošana un uzsākti 2 jauni projekti. Finansējuma saņēmēji ir Pilsonības un migrācijas lietu pārvalde (PMLP), Valsts robežsardze (VRS) un Nodrošinājuma valsts aģentūra (NVA). 
PMLP īsteno projektu ar mērķi personām, kurām nepieciešama starptautiskā vai pagaidu aizsardzība, sniegt atbalsta pasākumus, lai uzlabotu viņu dzīves apstākļus izmitināšanas periodā, īpaši uzmanību pievērošot patvēruma meklētājiem ar īpašām procesuālām vajadzībām.
Attiecībā pret ierosināto risinājumu “patvēruma meklētāju izmitināšanas infrastruktūras uzlabojumi”, projekta rezultātā tika labiekārtots patvēruma meklētāju izmitināšanas centrs (turpmāk – PMIC) Muceniekos, Ropažu novadā. Tika uzlabots tehniskais stāvoklis un iegādāti transportlīdzekļi centra vajadzību nodrošināšanai. Papildus tika uzlabots PMIC Liepnā, Alūksnes novadā, lai pielāgotu ēku īstermiņa ekspluatācijai. Tika nodrošināta labiekārtošana, uzturēšana un tehniskā stāvokļa uzlabošana, kā arī materiālā, medicīniskā, psiholoģiskā un cita veida palīdzība personām, kurām nepieciešama starptautiskā vai pagaidu aizsardzība. 
NVA ir devusi ieguldījumu PMIC Muceniekos uzlabošanai, nodrošinot, ka ir uzlabojusies ēkas siltumnoturība un pozitīvi ietekmēta energoresursu efektīva izmantošana, uzlabojies ēkas ārējais izskats, palielināts ēkas kalpošanas laiks, un ēka labi iekļaujas vides kopainā.
Tika uzsākts NVA projekts par PMIC Liepnas pielāgošanu ilgtermiņa ekspluatācijai, veicot energoefektivitātes paaugstināšanas un nepieciešamos ēku pārbūves pasākumus (skatīt 1.5. apakšpunktu “Konkrētās darbības”).
Saskaņā ar nacionālajā programmā ierosināto par migrācijas pārvaldības mācībām VRS, grāmatvedības periodā tika uzsākts VRS projekts par iestādes kapacitātes stiprināšanu ar mērķi palielināt migrācijas, patvēruma un atgriešanās jomā iesaistīto robežsargu profesionālās kvalifikācijas līmeni un sagatavotību migrācijas plūsmu pārvaldības jomā. Projekta ietvaros tiks organizētas VRS amatpersonu, kuras strādā ar patvēruma meklētājiem, apmācības, kā rezultātā plānots apmācīt VRS amatpersonas seminārā “Darbs ar nepilngadīgajām personām”, “Starpkultūru komunikācija I” un “Starpkultūru komunikācija II”. Projekts sniegs ieguldījumu Eiropas Savienības (turpmāk – ES) drošības stratēģijas īstenošanā un aizsargās pamattiesības un Eiropas vērtības. Grāmatvedības periodā nav panākts progress.

Apstiprināto projektu finansiālais īpatsvars uz 30.06.2024 ir 78,01% no 1. konkrētā mērķa apstiprinātā finansējuma. Faktisko iznākuma un rezultātu rādītāju izpildi skatīt ziņojuma 1. pielikumā.

[bookmark: _Hlk189563574]2. konkrētais mērķis “Likumīga migrācija un integrācija” 
Iekšlietu ministrijas atbildībā ir turpināta PMLP projekta par informācijas sistēmas platformas modernizēšanu īstenošana. Nacionālajā programmā tika aprakstīta nepieciešamība pēc attīstītas un modernizētas migrācijas kontroles platformas, lai spētu nodrošināt informācijas sistēmas kapacitāti attiecībā pret migrācijas plūsmas augšupejošo tendenci. Tā sniegs klientiem iespēju attālināti saņemt nepieciešamo pakalpojumu, kas veicinās sadarbību ar trešajām valstīm un pastiprinās migrācijas pārvaldības aspektus ES migrācijas politikas interešu jomā. Projektā tika ieplānots:
· izstrādāt un ieviest e-pakalpojumu uzturēšanās atļauju jomā;
· turpināt dokumentu digitalizācijas procesu attīstību;
· nodrošināt iespēju klientiem ar informatīvā tālruņa ieviešanu attālināti ātri saņemt atbildes uz interesējošajiem jautājumiem migrācijas jomā.

Šobrīd projekta ietvaros tiek nodrošināts informatīvais tālruņa pakalpojuma atbalsts, tiek reģistrētas, papildinātas un digitalizētas personu uzturēšanās atļauju lietas. No projekta sākuma līdz grāmatvedības perioda beigām ir reģistrētas, papildinātas un digitalizētas 21 489 personu lietas.

Kultūras ministrijas kā PMIF Deleģētās iestādes trešo valstu valstspiederīgo (turpmāk – TVV) integrācijas jomā atbildībā tika turpināta un uzsākta vairāku aktivitāšu īstenošana, izpildot fonda nacionālajā programmā plānotos 2021.-2027. gada rezultātus un nodrošinot attiecīgu iznākuma rādītāju sasniegšanu.
Lai izpildītu plānoto nacionālās programmas rezultātu “pasākumu kopums, kas īstenots mērķgrupas integrācijai vietējās un reģionālās pašvaldībās: nodrošināta nacionāla līmeņa koordinējošās iestādes “Vienas pieturas aģentūra” izveide un darbības nodrošināšana, visos, Latvijas reģionos, tostarp, nodrošināti reto valodu tulku un konsultāciju pakalpojumi visos Latvijas reģionos”, tiek nodrošināta aktivitātes „13.1.Vienas pieturas aģentūras izveide un darbības nodrošināšana” ierobežotas projektu iesnieguma atlases ietvaros apstiprinātā Sabiedrības integrācijas fonda projekta „Vienas pieturas aģentūra” īstenošana.
Projekta mērķis ir nodrošināt savlaicīgu atbalstu TVV, kas saņēmuši tiesības uzturēties Latvijas teritorijā, un personām, kurām nepieciešama starptautiskā aizsardzība (bēgļi, personas, kurām piešķirts alternatīvais statuss, un patvēruma meklētāji) un kuras likumīgi uzturas Latvijas teritorijā sākotnējās integrācijas posmā, lai sekmētu TVV iekļaušanos un saliedētas sabiedrības attīstību, izveidojot sistēmisku un vienotu valstisku pieeju, nodrošinot nepieciešamo informācijas un konsultāciju atbalstu vienuviet “Vienas pieturas aģentūrā” un vienlaikus uzlabojot sadarbību ar dažādu sektoru pārstāvjiem. Vienas pieturas aģentūras filiāles izveidotas visos Latvijas reģionos, tostarp tiek nodrošināti reto valodu tulku un konsultāciju pakalpojumi visos Latvijas reģionos.
Lai izpildītu plānoto nacionālās programmas rezultātu “patvēruma meklētājiem, bēgļiem un personām, kurām piešķirts alternatīvais statuss, nodrošināta latviešu valodas mācības un trešo valstu pilsoņiem nodrošināti latviešu valodas kursi un sarunu klubi” īstenota aktivitāte Nr. 13.2 „Trešo valstu pilsoņu iekļaušana vietējā sabiedrībā, veicinot latviešu valodas lietošanas un apguves iespējas” atklāta projektu iesniegumu atlase un tās rezultātā uzsākta 4 projektu īstenošana. 
Aktivitātes tiešais mērķis ir nodrošināt TVV latviešu valodas kursus un sarunu valodas klubus, paplašinot latviešu valodas apguves iespēju pieejamību un pielāgojot tās dažādu grupu vajadzībām.
Lai izpildītu plānoto nacionālās programmas rezultātu “patvēruma meklētājiem, bēgļiem un personām, kurām piešķirts alternatīvais statuss, nodrošināta sociālekonomiskās iekļaušanas ievadkursa programma un trešo valstu pilsoņiem nodrošināti integrācijas kursi”, īstenota aktivitātes Nr. 13.3 „Trešo valstu pilsoņu integrācijas pasākumi, kas veicina mērķa grupas iekļaušanos sabiedrībā” atklātas projektu iesniegumu atlase un tās rezultātā uzsākta 3 projektu īstenošana.
Aktivitātes tiešais mērķis ir nodrošināt TVV viņu vajadzībām pielāgotu ievadkursu par dzīvi Latvijā, organizējot teorētisko un praktisko zināšanu apguves mācību kursus, kas sekmē mērķa grupas iekļaušanos sabiedrībā, veicina piekļuvi darba tirgum, turpmākai izglītībai, kā arī uzlabo pilsoniskās, kultūras un ikdienas dzīves prasmes.
Papildus minētajām aktivitātēm, atbilstoši nacionālajai programmai turpmākajos grāmatvedības periodos paredzēts īstenot šādus risinājumus:  
· starpkultūru komunikācijas mācības dažādu jomu profesionāļiem;
· digitālo mācību līdzekļu latviešu valodas kā svešvalodas apguvei izveide;
· informatīvas kampaņas, kas uzlabo informācijas pieejamību mērķa grupai un sekmē latviešu valodas prasmju attīstību un lietojumu ikdienas saziņā, iesaistot uzņemošo sabiedrību. 

[bookmark: _Hlk169513150]Grāmatvedības periodā tika sagatavotas atklātu projekta iesniegumu konkursu atlases divām no minētajām darbībām - „13.4 Starpkultūru komunikācijas mācības dažādu jomu profesionāļiem” atklātas projektu iesniegumu atlases „Mācības dažādu jomu profesionāļiem par sabiedrības daudzveidību un starpkultūru komunikāciju” un „13.3 Trešo valstu pilsoņu integrācijas pasākumi, kas veicina mērķa grupas iekļaušanos sabiedrībā” atklātas projektu iesniegumu atlases „Aktivitātes, kas nodrošina inovatīvu pieeju integrācijas procesu veicināšanai”.

Kopējais Iekšlietu ministrijas un Kultūras ministrijas pārvaldībā apstiprināto projektu finansiālais īpatsvars uz 30.06.2024 ir 35,8 % no 2. konkrētā mērķa apstiprinātā finansējuma.

Kultūras ministrijas pārvaldībā apstiprināto projektu īpatsvars ir 34,4% no tai piešķirtā finansējuma (16,5 milj. euro). Rādītāju izpildi skatīt ziņojuma 1. pielikumā.
[bookmark: _Hlk189563769]3. konkrētais mērķis “Atgriešana” 
Iekšlietu ministrijas atbildībā tika turpināts VRS projekts par neatbilstīgas migrācijas novēršanu. Tā mērķis ir nodrošināt personu, kuras nelegāli šķērsojušas ES ārējo robežu, uzņemšanu pēc aizturēšanas, atbilstoši ES standartiem un prasībām, kā arī veikt TVV, kuri nelikumīgi uzturas Latvijā, piespiedu izraidīšanu. Tādējādi tiek nodrošināts, ka tiek izpildīta nacionālajā programmā ieplānotā prioritāte – efektīvas atgriešanās nodrošināšana, koncentrējoties uz aizturēšanas un izmitināšanas apstākļu nodrošināšanu. 

[bookmark: _Hlk189563816]Rezultātu rādītāja izpildi pret mērķrādītāju 2029. gadā skatīt ziņojuma 1. pielikumā.

Grāmatvedības periodā sasniegtais:
· organizēti un veikti ārzemnieku uzturēšanas pasākumi;
· nodrošināta 1307 ārzemnieku uzturēšana un izmitināšana;
· realizēti ārzemnieku piespiedu izraidīšanas pasākumi;
· veikta tulkošanas pakalpojumu, medicīniskās palīdzības nodrošināšana, ceļošanas dokumentu sagatavošana, ārzemnieku identificēšana u.c.

VRS rīko amatpersonu, kuras strādā ar nelegālajiem migrantiem, apmācības. Projekta laikā plānots nodrošināt angļu valodas apmācības VRS amatpersonām ar priekšzināšanām, angļu valodas apmācības amatpersonām bez priekšzināšanām un spāņu valodas apmācību VRS amatpersonai ar priekšzināšanām. Grāmatvedības periodā nav panākts progress.

Apstiprināto projektu finansiālais īpatsvars uz 30.06.2024 ir 74,58% no 3. konkrētā mērķa apstiprinātā finansējuma. 

Pēc grāmatvedības perioda ir uzsākts Starptautiskās Migrācijas organizācijas “Rīgas biroja” (IOM) projekts, kas attiecas uz brīvprātīgu atgriešanu un reintegrāciju, īstenošana ar mērķi palīdzēt atgriezties savā izcelsmes valstī vismaz 250 ārzemniekiem, kuriem nav tiesību uzturēties Latvijā, ieskaitot noraidītos patvēruma meklētājus, studentus, viesstrādniekus un visus citus, kuriem ir beigusies vīza vai uzturēšanās atļauja, vai arī tāda nav bijusi. Visi atgrieztie ārzemnieki saņems arī izceļošanas pabalstu, bet aptuveni puse no viņiem arī reintegrācijas palīdzību 1000 euro apjomā uz katru atgriezto personu. 
4. konkrētais mērķis “Solidaritāte”
Lai sekmētu solidaritāti un sadarbību ar migrācijas plūsmu skartajām trešām valstīm, tostarp veicot pārmitināšanu ES un piedāvājot citas likumīgas iespējas aizsardzībai ES, Latvija apņēmās uzņemt 99 Afganistānas valstspiederīgos, kuriem nepieciešama starptautiskā aizsardzība, humanitārās uzņemšanas ietvaros, tādējādi veicinot ES pārmitināšana un humanitāras uzņemšanas shēmas īstenošanu. Saskaņā ar Eiropas Parlamenta un Padomes 2021. gada 7. jūlija Regulas Nr. (ES) 2021/1147, ar ko izveido Patvēruma, migrācijas un integrācijas fondu 2021.-2027. gadam (turpmāk – Regula (ES) 2021/1147) 19. panta 3. punktu, kurā minēts, ka papildus finanšu piešķīrumam programmas ietvaros katra dalībvalsts saņem summu 8 000 euro apmērā par katru personu, kas uzņemta, veicot humanitāro uzņemšanu, kas pieder vienai vai vairākām no šādām mazāk aizsargātajām grupām: 
· riskam pakļautas sievietes un bērni;
· nepavadīti nepilngadīgie;
· personas, kam ir medicīniskas vajadzības, kuras var apmierināt tikai ar humanitāro uzņemšanu;
· personas, kurām nepieciešama humanitārā uzņemšana juridiskas vai fiziskas aizsardzības dēļ, tostarp vardarbības vai spīdzināšanas upuri,
lai nodrošinātu Latvijas iesaisti atbalsta, patvēruma un palīdzības sniegšanā sakarā ar drošības situācijas būtisku pasliktināšanos Afganistānā laikā no 2021. gada septembra līdz 2022. gada 31. decembrim, Latvijā kopumā tika nogādāti 93 Afganistānas pilsoņi. 

Partnerības īstenošana.
Regulas Nr. 2021/1060 8. panta 2. punktā minētās partnerības īstenošanai fonds ir iekļauts Partnerības līgumā ES investīciju fondu 2021.–2027. gada plānošanas periodam. Nacionālās programmas īstenošanas uzraudzībai 2024. gada 4. maijā ar vadošās iestādes rīkojumu ir izveidota fonda Uzraudzības Komiteja (turpmāk – UK), iekļaujot tajā vadības līmeņa pārstāvjus no iestādēm, kuru kompetencē ir fonda jautājumi, kā arī sociālos partnerus un nevalstisko organizāciju pārstāvjus, kas darbojas fonda jomā. 2024. gada 15. maijā notika pirmā UK sēdē, kurā UK apstiprināja UK reglamentu. Pēc reglamenta apstiprināšanas, vadošā iestāde iepazīstināja UK locekļus ar progresu nacionālās programmas mērķu saskaņošanā, kā arī atbildēja uz UK locekļu jautājumiem. Labklājības ministrijas pārstāve klātesošajiem sniedza prezentāciju par horizontālo principu "Vienlīdzība, iekļaušana, nediskriminācija un pamattiesību ievērošana" – izskaidroja horizontālos veicinošos nosacījumus, kā arī informēja par horizontālā principa ieviešanas mehānismu fonda projektos. 


1.2.	Jautājumi, kas ietekmē sniegumu, – Regulas (ES) 2021/1147 35. panta 2. punkta b) apakšpunkts
Attiecībā uz katru konkrēto mērķi aprakstiet visus jautājumus, kas ietekmē programmas sniegumu grāmatvedības gada laikā, un visas darbības, kas veiktas to risināšanai. 
Ja vien tas ir iespējams un atbilst jūsu situācijai, būtu jānošķir jautājumi, kas saistīti ar:
1. nepilnībām sasniegumu paziņošanā[footnoteRef:2], [2: 	Tas attiecas uz situāciju, kad pastāv atšķirība starp nominālo mērķa sasniegšanas līmeni, ko mēra ar rādītājiem, un faktisko īstenošanā gūto progresu. Piemēram, nepilnības iznākumu un rezultātu paziņošanā var būt radušās tāpēc, ka ir problēmjautājumi, kas attiecas uz IT sistēmas izstrādi, notiekošajām operācijām, kuru iznākumi un rezultāti vēl nav paziņoti, attiecībā uz datu vākšanu, kuru dēļ ziņošana ir lēna vai nepilnīga, utt.] 

mērķrādītāju noteikšanu[footnoteRef:3], [3: 	Tas attiecas uz situāciju, kad zemais mērķu sasniegšanas līmenis ir saistīts nevis ar lēnu progresu, bet drīzāk ar nepareizu vai nereālu mērķrādītāju noteikšanu. Šeit var ietvert pieredzi, kas gūta saistībā ar mērķrādītāju noteikšanas metodikas izstrādi (piemēram, pieņēmumi ir bijuši nepareizi vai nepilnīgi vai ir bijušas problēmas ar izvēlētajām līmeņatzīmju vērtībām) un jebkādām tajā plānotajām izmaiņām.] 

procedūras kavējumiem un administratīvajām spējām[footnoteRef:4], [4: 	Piemēram, jautājumi, kas saistīti ar iepirkuma procedūrām, revīzijas procedūrām vai resursu trūkumu vadošās iestādes līmenī, neparedzēta kavēšanās programmas pieņemšanā utt.] 

konteksta izmaiņām[footnoteRef:5], [5: 	Tās var ietvert, piemēram, sociālekonomiskos vai politiskos faktorus, izmaiņas regulatīvajā kontekstā utt.] 

operāciju izstrādi un/vai īstenošanu[footnoteRef:6],  [6: 	Piemēram, jautājumi, kas saistīti ar darbības jomu (kā atbilstības kritēriji), zema saņēmēju vai dalībnieku interese, jebkādas novirzes darbības īstenošanā utt. ] 

jebkuri citi jautājumi. 
Aprakstiet izmaiņas stratēģijā vai valsts mērķos vai faktorus, kas var izraisīt izmaiņas nākotnē, kā arī to, kā minētās izmaiņas ir mainījušas mērķrādītājus, kas aplēsti pēc snieguma satvara izveides metodikas.
Iekļaujiet informāciju par visiem pamatotajiem atzinumiem, ko Komisija sniegusi pārkāpuma procedūrā saskaņā ar Līguma par Eiropas Savienības darbību (LESD) 258. pantu un kas ir saistīti ar fonda līdzekļu apguvi.
	Šeit ierakstiet tekstu. Ne vairāk kā 7000 rakstzīmes.
Jautājumi, kas ietekmē programmas sniegumu PMIF grāmatvedības periodā:
1. konkrētais mērķis
1. Nepilnības sasniegumu paziņošanā. Par visiem iepriekš minētajiem iznākuma un rezultātu rādītājiem ir pieejama informācija un nav novērotas nepilnības to ziņošanā. Grāmatvedības periodā tika nodrošināts, ka finansējuma saņēmēji ziņos par attiecīgiem rādītājiem pa vecuma grupām un dzimumiem.
2. Mērķrādītāju noteikšanā. Izaicinājumu radīja PMIF programmas rādītāju metodoloģijas izstrāde, ņemot vērā pieaugošo informācijas detalizāciju, salīdzinot ar iepriekšējo plānošanas periodu, un vadošās iestādes personāla mainību. Arī konteksta izmaiņas (skat. tālāk) liek pārdomāt, vai iepriekš noteiktie mērķrādītāji un to vērtības ir un turpinās būt aktuālas. Trim iznākuma rādītājiem – O.1.1 “Atbalstīto dalībnieku skaits”, O.1.1.3 “To neaizsargāto dalībnieku skaits, kuriem sniegta palīdzība” un O.1.4 “Atjaunoto vai pārbūvēto vietu skaits uzņemšanas infrastruktūrā saskaņā ar Savienības acquis” ir sasniegtas un pārsniegtas faktiskās vērtības pret ieplānotajām starpposma vērtībām nacionālajā programmā 2024. gadam. Rādītājiem O.1.1 un O.1.1.3 ir pārsniegtas arī ieplānotās mērķrādītāju vērtības 2029. gadam. Tas ir saistīts ar ģeopolitiskās situācijas pasliktināšanos, kas radījusi patvēruma meklētāju skaita Latvijā pieaugumu. Vēl aizvien Krievijas Federācija īsteno bruņotu konfliktu Ukrainā, kas rezultējas ar Ukrainas valstspiederīgo masveida pieplūdumu caur Baltkrieviju pāri Latvijas robežai. Atbilstoši aprakstītajai situācijai, jāaktualizē snieguma satvars un rādītāju metodoloģija. Savukārt iznākuma rādītājam O.1.2 “Dalībnieku skaits mācību pasākumos” ir sasniegta mazliet vairāk kā puse jeb 55% no ieplānotās starpposma vērtības 2024. gadā (skat. ziņojuma 1. pielikumu). 
3. Procedūras kavējumi un administratīvās spējas. Īpaši attiecināmos gadījumos, projekti tika uzsākti pirms Granta līguma noslēgšanas. Tas ir saistīts ar savlaicīgu patvēruma meklētāju pamatvajadzību nodrošināšanu. 
4. Konteksta izmaiņas. Ir pastiprinājies migrācijas spiediens uz Latvijas-Baltkrievijas robežas, strauji pieaugot ārējās robežas neregulāras šķērsošanas mēģinājumu skaitam no Baltkrievijas, kuru mērķtiecīgi veicina Baltkrievijas varasiestādes kā daļu no hibrīduzbrukuma pret ES. Baltkrievija veic migrantu instrumentalizāciju politiskiem mērķiem, kas rada vēl nepieredzētu situāciju uz Latvijas ārējās robežas – Latvijas mērogā rekordlielu neregulāro migrantu pieplūdumu. Spiediena rezultātā neregulāro migrantu uzņemšanai un uzturēšanai atbilstoši ES acquis bija nepieciešami lielāki resursi. Līdz ar to arī spiediens uz PMIF programmas līdzekļiem bija lielāks, nekā sākotnēji programmas sākotnējās izveides brīdī, kas rada iespējamību, ka finansējums var tikt izlietots 2027. gada otrajā pusē. 
Iesniedzot projektus par patvēruma meklētāju vajadzību nodrošināšanu, tika norādīts par nepietiekamu uzņemšanas kapacitātes līmeni. Tas radīja iespēju finansējuma piesaistei, lai nodrošinātu saistošo projektu īstenošanu, tādējādi uzlabojot un atverot jaunu PMIC.
5. Operāciju izstrāde un/vai īstenošana. Ņemot vērā iepriekš minētās konteksta izmaiņas, šobrīd pastāv riski ilgtermiņā jeb līdz programmas finansējuma attiecināmības gala termiņam izsmelt programmā pieejamos līdzekļus, novirzot kopējās patvēruma sistēmas attīstībai paredzēto finansējumu primārām vajadzībām – neregulāro migrantu uzņemšanai (uzturēšanai, ēdināšanai, pirmās nepieciešamības precēm, tulkošanas pakalpojumiem un tml.). Šīs izmaiņas ietekmēs programmas sniegumu un attiecīgos rezultatīvos rādītājus. Papildu finansiālas saistības un spiedienu rada arī PMIF Ārkārtas palīdzības projekta Nr. HOME/2021/AMIF/AG/EMAS/TF1/LV/0003 “Steidzamu izmitināšanas un humānās palīdzības vajadzību risināšana, ko rada palielināts patvēruma meklētāju skaits Latvijā” ietvaros pārskata periodā izveidotais atvērtā tipa patvēruma meklētāju izmitināšanas centrs (otrais šāda veida centrs Latvijā), kas nepieciešams šo migrantu īstermiņa izmitināšanai. Attiecīgi arī administratīvi Latvijai nepieciešams pielāgoties situācijai, kad kopējās patvēruma sistēmas pakalpojumi jānodrošina vairākos izmitināšanas centros Latvijā. 
2. konkrētais mērķis
1. Nepilnības sasniegumu paziņošanā. Vadošās iestādes pārvaldībā esošajam PMLP projektam nav noteikti rādītāji, kas izriet Regulas (ES) 2021/1147.

Deleģētajai iestādei nebija iespējas sniegt informāciju par faktiskajiem rādītājiem sadalījumā pa dzimumiem un vecumiem, jo minētā informācija netiek lūgta iesniegt finansējuma saņēmējiem, jo sākotnēji Deleģētā iestādei nebija informācija par šāda detalizētas informācijas nepieciešamību no mērķa grupas. Deleģētā iestāde strādā pie risinājuma, lai šādus datus izgūtu. 

1. Mērķrādītāju noteikšanā. PMLP projektam netika norādīti iznākuma un rezultātu rādītāji atbilstoši Regulas (ES) 2021/1147 VIII pielikumam[footnoteRef:7], jo regulā nav iekļauti tādi rādītāji, kas precīzi atspoguļotu projektā panākto progresu galveno darbību veikšanā.  [7:  Eiropas Parlamenta un Padomes 2021. gada 7. jūlija regulas (ES) Nr. 2021/1147, ar ko izveido Patvēruma, migrācijas un integrācijas fondu (turpmāk – regula), VIII pielikums] 

1. Procedūras kavējumi un administratīvās spējas. Būtiskas programmas snieguma izmaiņas nav.
1. Konteksta izmaiņas. Būtiskas programmas snieguma izmaiņas nav.
1. Operāciju izstrāde un/vai īstenošana. Būtiskas programmas snieguma izmaiņas nav.
3. konkrētais mērķis
1. Nepilnības sasniegumu paziņošanā. Nav attiecināms.
2. Mērķrādītāju noteikšanā. IOM projekts par brīvprātīgo atgriešanu un reintegrāciju tika uzsākts vēlāk, nekā bija paredzēts. Kavēšanās projekta uzsākšanā var radīt zemu rādītāju izpildi.
3. Procedūras kavējumi un administratīvās spējas. Brīvprātīgas atgriešanas un reintegrācijas pasākumus pārskata periodā Latvijā īstenoja IOM, izmantojot PMIF 2014.-2020. gada plānošanas perioda finansējumu, tomēr, līdz ar grāmatvedības perioda beigām, tika plānots, ka tos turpinās nodrošināt IOM, izmantojot PMIF 2021.-2027. gada plānošanas perioda finansējumu. Pārskata periodā PMIF vadošā iestāde Latvijā un Starptautiskās migrācijas organizācija nespēja rast kompromisu par vienošanās par brīvprātīgas atgriešanas un reintegrācijas pasākumu nodrošināšanas projekta īstenošanu nosacījumiem. Starptautiskās migrācijas organizācija ir mainījusi savu pieeju un nostāju vairākos īstenošanas nosacījumos, kas nav pieņemami PMIF vadošajai iestādei Latvijā, turklāt atvišķas Starptautiskās migrācijas organizācijas prasības, piemēram, Apvienoto nāciju organizācijas Finanšu un administratīvā pamatlīguma (UN FAFA) tiešā piemērošana PMIF dalītās pārvaldības ietvaros, ir pretrunā ar Eiropas Komisijas sniegtajiem skaidrojumiem (piem., Eiropas Komisijas 20.12.2022 paziņojumu Nr. Ares(2022)8863250 “Information note on the new provisions for the Home Affairs Funds concerning management verifications and audits of projects implemented by international organisations”). Līdz ar to šo pasākumu īstenošanas sākums kavējas, turklāt starp PMIF vadošo iestādi Latvijā un Starptautiskās migrācijas organizāciju grāmatvedības periodā netika panākta vienošanās par vairākiem nosacījumiem, tomēr pēc grāmatvedības perioda tika panākta vienošanās un tika parakstīts līgums par projekta uzsākšanu.
4. Konteksta izmaiņas. Skatīt konteksta izmaiņas pie 1. konkrētā mērķa.
5. Operāciju izstrāde un/vai īstenošana. Ņemot vērā neregulārās migrācijas raksturu uz Latvijas – Baltkrievijas robežas ir arī radusies nepieciešamība palielināt uzņemšanas iespējas slēgta tipa migrantu izmitināšanas centros, tomēr līdzšinējie centieni – finansējuma pieteikumi PMIF ES darbību un PMIF Konkrēto darbību finansējuma konkursos netika atbalstīti, savukārt PMIF nacionālās programmas finansējums nav pietiekams straujai migrantu uzņemšanas spēju palielināšanai, vienlaikus skaidri nodrošinot finansējuma pieejamību citām darbībām, tostarp minimālo patvēruma standartu nodrošināšanai, līdz pat 2021.-2027. gada plānošanas perioda finansējuma attiecināmības beigām.
4. konkrētā mērķa ietvaros
No 99 Afganistānas valstspiederīgajiem, ko Latvija apņēmās uzņemt, tika uzņemtas 93 personas. Attiecīgi mērķis tika sasniegts par 94%.  


1.3.	Īpaši ietekmes mazināšanas pasākumi
Attiecīgā gadījumā īsi aprakstiet, kā programmas aktivitātes ir palīdzējušas mazināt sekas, ko rada pēkšņas izmaiņas migrācijas spiedienā, kurš veidojas, attiecīgajās trešās valstīs neparedzēti pasliktinoties sociālekonomiskajai vai attiecīgi politiskajai situācijai. Ja iespējams, norādiet šim nolūkam pārdalīto resursu apjomu un saistītos iznākumus un rezultātus. 
Īpašu uzmanību pievērsiet aktivitātēm, kuras tiek veiktas šādu pēkšņu izmaiņu seku mazināšanai un kurās gūtie sasniegumi var pilnībā neatspoguļoties kopējos iznākuma un rezultātu rādītājos. 
	Lai mazinātu sekas, ko radījis migrācijas spiediens, tika labiekārtots PMIC Muceniekos un piesaistīts finansējums PMIC Liepnā izveidei. Iekšlietu ministrija Eiropas Komisijai (turpmāk – EK) iesniedza arī priekšlikumu piešķirt PMIF papildu finansējumu VRS aizturēto ārzemnieku izmitināšanas centra “Daugavpils” paplašināšanai un migrantu skrīninga telpu izveidei 20,8 milj. euro apmēra (kopējās izmaksas ar valsts budžeta finansējumu – 23,2 milj. euro), tomēr EK noraidīja papildu finansējuma pieprasījumu aizturēto ārzemnieku izmitināšanas centra “Daugavpils” paplašināšanai kā neatbilstošu. 


1.4.	Darbības atbalsts – Regulas (ES) 2021/1147 21. panta 3. punkts
Ja grāmatvedības gadā tika izmantots darbības atbalsts, aprakstiet, kā tas veicināja fonda mērķu sasniegšanu[footnoteRef:8].  [8: 	Ja tas ir lietderīgi šim nolūkam, atsaucieties uz informāciju, kas ietilpst Regulas (ES) 2021/1147 darbības jomā un ir pieejama pēc Šengenas izvērtējumiem, kuri tiek veikti saskaņā ar Padomes Regulu (ES) Nr. 1053/2013 (2013. gada 7. oktobris), ar ko izveido izvērtēšanas un uzraudzības mehānismu, lai pārbaudītu Šengenas acquis piemērošanu, un ar ko atceļ Izpildu komitejas lēmumu (1998. gada 16. septembris), ar ko izveido Šengenas izvērtēšanas un īstenošanas pastāvīgo komiteju (OV L 295, 6.11.2013., 27. lpp.), un Padomes Regulu (ES) 2022/922 (2022. gada 9. jūnijs) par tāda izvērtēšanas un uzraudzības mehānisma izveidi un darbību, kura mērķis ir pārbaudīt Šengenas acquis piemērošanu, un ar ko atceļ Regulu (ES) Nr. 1053/2013 (OV L 160, 15.6.2022., 1. lpp.).] 

Ja darbības atbalsta kopējās kumulatīvās attiecināmās izmaksas par operācijām, kas atlasītas atbalstam, grāmatvedības gada beigās pārsniedz 15 % no kopējā programmas piešķīruma, paskaidrojiet iemeslus. Turklāt, ja pastāv risks, ka līdz plānošanas perioda beigām robežvērtība tiks pārsniegta, aprakstiet pasākumus, kas paredzēti tā mazināšanai. 
	Šeit ierakstiet tekstu. Ne vairāk kā 4000 rakstzīmes.
PMIF nacionālajā programmā nav paredzēts finansējums Darbības atbalstam.


1.5.	Konkrētas darbības[footnoteRef:9]  [9: 	Attiecībā uz konkrētām transnacionāla rakstura darbībām šīs iedaļas tvērums atšķiras atkarībā no tā, kāds ir lomu un pienākumu sadalījums starp vadošajām dalībvalstīm un citām iesaistītajām dalībvalstīm un kāda ir izmantotā ziņošanas metode. Tas ir aprakstīts Komisijas 2022. gada 14. februāra informatīvajā piezīmē “Konkrētas transnacionālas darbības Patvēruma, migrācijas un integrācijas fonda (AMIF), finansiāla atbalsta instrumenta robežu pārvaldībai un vīzu politikai (BMVI) un Iekšējās drošības fonda (IDF) ietvaros – vienošanās starp partneriem” (Ares (2022)1060102).] 

Aprakstiet galvenos sasniegumus, kas gūti grāmatvedības gadā veiktajās konkrētajās darbībās, un to, kā tās ir veicinājušas programmas mērķu sasniegšanu un Savienības pievienotās vērtības radīšanu[footnoteRef:10].  [10: 	Savienības pievienoto vērtību definē kā tādu rezultātu rašanos, kuri pārsniedz to, ko dalībvalstis būtu sasniegušas vienas pašas. ] 

Aprakstiet, kā atsevišķās darbības ir pavirzījušās uz priekšu gan no procedūras[footnoteRef:11], gan no operacionālā[footnoteRef:12] viedokļa, un raksturojiet visas problēmas, kas ietekmē to sniegumu, jo īpaši līdzekļu nepietiekamas izmantošanas risku.  [11: 	Piemēram, saistībā ar iepirkuma darbībām vai citiem veiktajiem sagatavošanās pasākumiem.]  [12: 	Piemēram, attiecībā uz nodevumiem, iznākumiem, rezultātiem utt.] 

Attiecīgā gadījumā sadaliet šo informāciju līdz projekta līmenim. Ja ir sagaidāma novirze no sākotnējā plāna, paskaidrojiet iemeslus, aprakstiet veiktos riska mazināšanas pasākumus un iesniedziet pārskatīto grafiku.
	Šeit ierakstiet tekstu. Ne vairāk kā 5000 rakstzīmes.
[bookmark: _Hlk158133674]Konkrētās darbības “AMIF/2023/SA/1.2.1/13 “Migrācijas pārvaldību spēju stiprināšana pie Latvijas ārējām robežām” ietvaros tika turpināts projekts Nr. NVA/PMIF/2024/1 “PMIC “Liepna” pielāgošana ilgtermiņa ekspluatācija”, kuru īsteno NVA sadarbībā ar PMLP. Projekta mērķis ir veikt patvēruma meklētāju izmitināšanas centra “Liepna” pielāgošanu ilgtermiņa ekspluatācijai, veicot energoefektivitātes paaugstināšanas un nepieciešamos ēku pārbūves pasākumus - fasādes un cokola siltināšana, logu nomaiņa, apkures sistēmas atjaunošana, ventilācijas/rekuperācijas sistēmas izbūve, iekštelpu atjaunošana, vides pieejamības nodrošināšana, ugunsdrošības apziņošanas sistēmas izveide, u.c., teritorijas labiekārtošana (pievedceļu izbūve, teritorijas apgaismojuma izveidošana, piekļuves kontroles sistēmas izbūve, transportlīdzekļu novietošanas laukuma izbūve, u.c.) un katlu mājas-garāžas pārbūve.
Projekta īstenošanas rezultātā uzlabosies PMIC Liepna siltumnoturība un tiks pozitīvi ietekmēta energoresursu efektīva izmantošana, nodrošināta PMIC Liepna ilgtermiņa ekspluatācija, palielināts kalpošanas laiks, uzlabosies PMIC Liepna ārējais izskats un PMIC Liepna labi iekļausies kopainā, palielinot nozīmi publiskajā telpā.


Tālāk sniegtajā tabulā ievadiet sīkākas ziņas par visām konkrētajām valsts darbībām, kas īstenotas programmā. Ziņošanai par konkrētām transnacionālām darbībām būtu jāatbilst izvēlētajam ziņošanas risinājumam[footnoteRef:13]. [13: 	Kā paredzēts Komisijas 2022. gada 14. februāra informatīvajā piezīmē (Ares (2022)1060102).] 

	Konkrētais mērķis
	Darbības nosaukums/ atsauces numurs
	Saņēmējs
	Īstenošanas periods
	Attiecināmās izmaksas uz 30.06.2024[footnoteRef:14] [14: 	Atlasīto operāciju kopējās attiecināmās izmaksas, par kurām Komisijai paziņots līdz iepriekšējā grāmatvedības gada 31. jūlijam.] 

	Attiecināmie izdevumi uz 30.06.2024[footnoteRef:15] [15: 	Kopējie attiecināmie izdevumi, kurus saņēmēji deklarējuši vadošajai iestādei līdz iepriekšējā grāmatvedības gada 31. jūlijam.] 

	Progress attiecīgo kopīgo un/vai konkrēto programmas rādītāju sasniegšanā[footnoteRef:16] [16: 	Ja konkrētas darbības papildina iepriekšējās operācijas un nav īpašas uzraudzības kārtības, iznākumu un rezultātus paziņojiet pēc proporcionalitātes principa.] 


	
	
	
	
	
	
	Iznākums
	Rezultāts

	Kopīga Eiropas patvēruma sistēma
	Nr.AMIF/2023/SA/1.2.1/13
	NVA
	01.05.2024.-31.10.2027.
	4 266 667
	0
	0
	0



1.6.	Pārmitināšana un pārcelšana – Regulas (ES) 2021/1147 35. panta 2. punkta g) un h) apakšpunkts
Zemāk sniegtajā tabulā ierakstiet konsolidētos rādītājus par grāmatvedības gadu.
	Pārmitināšanas rezultātā uzņemto personu skaits 
	Grāmatvedības periodā progresa nav.

	Humanitārajā uzņemšanā saskaņā ar Regulas (ES) 2021/1147 19. panta 2. punktu uzņemto personu skaits
	Grāmatvedības periodā progresa nav.

	Humanitārajā uzņemšanā saskaņā ar Regulas (ES) 2021/1147 19. panta 3. punktu uzņemto mazāk aizsargāto personu skaits
	93

	Iekšup pārvietoto starptautiskās aizsardzības pieteikuma iesniedzēju vai saņēmēju skaits 
	Grāmatvedības periodā progresa nav.

	Uz āru pārvietoto starptautiskās aizsardzības pieteikuma iesniedzēju vai saņēmēju skaits
	Grāmatvedības periodā progresa nav.


Attiecīgā gadījumā aprakstiet visas to vērtību, kas divreiz gadā tiek nosūtītas Eiropas Savienības fondu pārvaldības sistēmas (SFC) datu pārraides modulī, izmaiņas vai korekcijas, kuras ir atspoguļotas iepriekšējās tabulas konsolidētajos rādītājos par grāmatvedības gadu. 
	Lai nodrošinātu Latvijas iesaisti atbalsta, patvēruma un palīdzības sniegšanā sakarā ar drošības situācijas būtisku pasliktināšanos Afganistānā laikā no 2021. gada septembra līdz 2022. gada 31. decembrim Latvijā kopumā tika nogādāti 93 Afganistānas pilsoņi – Latvijas Nacionālo bruņoto spēku sadarbības partneri ar ģimenēm, personas, kuras citādi saistītas ar Latviju (piemēram, etniskā latviete, Maimanas pilsētas mērs un šo personu ģimenes locekļi) un trīs bijušie Eiropas Ārējās darbības dienesta darbinieki ar ģimenēm. Šo Afganistānas pilsoņu skaitliskais sadalījums ir šāds: personas, kurām nepieciešama humanitārā uzņemšana juridiskas vai fiziskas aizsardzības dēļ, tostarp vardarbības vai spīdzināšanas upuri – 16, sievietes un bērni (ģimeņu locekļi) – 77.  Nacionālajā programmā ieplānotais mērķis uzņemt 99 personas tika sasniegts par 94%.


1.7.	Tikai 2024. gadā: projektu turpināšana – Regulas (ES) 2021/1147 39. panta 4. punkta e) apakšpunkts
Paziņojiet par visiem projektiem, kas turpināti pēc 2021. gada 1. janvāra un kas atlasīti un sākti saskaņā ar Eiropas Parlamenta un Padomes Regulu (ES) Nr. 516/2014[footnoteRef:17], ievērojot Eiropas Parlamenta un Padomes Regulu (ES) Nr. 514/2014[footnoteRef:18]. [17: 	Eiropas Parlamenta un Padomes Regula (ES) Nr. 516/2014 (2014. gada 16. aprīlis), ar ko izveido Patvēruma, migrācijas un integrācijas fondu, groza Padomes Lēmumu 2008/381/EK un atceļ Eiropas Parlamenta un Padomes Lēmumus Nr. 573/2007/EK un Nr. 575/2007/EK un Padomes Lēmumu 2007/435/EK (OV L 150, 20.5.2014., 168. lpp.).]  [18: 	Eiropas Parlamenta un Padomes Regula (ES) Nr. 514/2014 (2014. gada 16. aprīlis), ar ko paredz vispārīgus noteikumus Patvēruma, migrācijas un integrācijas fondam un finansiālā atbalsta instrumentam policijas sadarbībai, noziedzības novēršanai un apkarošanai un krīžu pārvarēšanai (OV L 150, 20.5.2014., 112. lpp.).] 

	Šeit ierakstiet tekstu. Ne vairāk kā 4000 rakstzīmes.
Nav attiecināms.


2.	Papildināmība – Regulas (ES) 2021/1147 35. panta 2. punkta c) apakšpunkts
Aprakstiet papildināmību un attiecīgā gadījumā sinerģiju, kuras grāmatvedības gadā panāktas starp darbībām, ko atbalsta no šī fonda, un atbalstu, ko snieguši citi Savienības fondi, jo īpaši ārējās finansēšanas instrumenti[footnoteRef:19], Eiropas Sociālais fonds + (ESF+) vai tā priekšteči, Eiropas Reģionālās attīstības fonds (ERAF) – neatkarīgi no tā, vai runa ir par mērķi “Investīcijas nodarbinātībai un izaugsmei” vai Eiropas teritoriālās sadarbības mērķiem –, Iekšējās drošības fonds (IDF) un Robežu pārvaldības un vīzu instruments (BMVI)[footnoteRef:20].  [19: 	Jo īpaši, piemēram, Kaimiņattiecību, attīstības sadarbības un starptautiskās sadarbības instruments (NDICI) – “Eiropa pasaulē” un Pirmspievienošanās palīdzības instruments (IPA). ]  [20: 	Būtiska varētu būt arī papildināmība ar citiem attiecīgajiem ES fondiem (piemēram, Atveseļošanas un noturības mehānismu, Erasmus+, programmu “Radošā Eiropa”, Kohēzijas fondu, Taisnīgas pārkārtošanās fondu utt.).] 

Īpašu uzmanību pievērsiet:
1. papildināmībai ar Savienības ārējās finansēšanas instrumentiem attiecībā uz darbībām, ko veic trešās valstīs vai saistībā ar tām, un uzsveriet aspektus, kas atbilst Savienības ārpolitikas principiem un vispārējiem mērķiem, un
1. tādu veicinošu mehānismu izmantošanai kā esoša organizatoriska un procesuāla kārtība, kas palīdz panākt sinerģiju un papildināmību, kā arī visām grāmatvedības gada laikā īstenotajām darbībām ar nolūku tās uzlabot.
Attiecīgā gadījumā aprakstiet arī to aktivitāšu papildināmību, kas veiktas, lai stiprinātu aģentūru sadarbību[footnoteRef:21]. [21: 	Piemēram, aģentūru sadarbība ES līmenī dalībvalstu starpā un starp dalībvalstīm un attiecīgajām ES struktūrām, birojiem un aģentūrām, kā arī sadarbība valsts līmenī starp kompetentajām iestādēm katrā dalībvalstī.] 

	Šeit ierakstiet tekstu. Ne vairāk kā 6000 rakstzīmes.
Fonds ir iekļauts Partnerības līgumā ES investīciju fondu 2021.–2027. gada plānošanas periodam. Papildināmību ar citiem ES fondiem uzrauga PMIF UK, kā arī vadošās iestādes izveidotā Projektu uzraudzības padome.
Papildu papildināmība ar PMIF programmas atbalstu grāmatvedības periodā tika sasniegta ar Eiropas Ekonomikas zonas finanšu instrumenta un Norvēģijas finanšu instrumenta 2014.-2021. gada perioda Divpusējās sadarbības fonda stratēģisko iniciatīvu “Atbalsta pasākumi Latvijā Eiropas bēgļu krīzes risināšanai, primāri Ukrainas civiliedzīvotāju vajadzībām” (kopā  - 34 165 euro), kuru 01.10.2022 – 30.04.2025  īsteno PMLP, sniedzot Ukrainas valstspiederīgajiem Latvijā iespēju saņemt pārtikas, higiēnas, saimniecības preces un individuālos epidemioloģiskās aizsardzības līdzekļus, kā arī mērķa grupai nodrošinot informāciju par iespējām un pienākumiem noformēt personu apliecinošu dokumentu, lai iegūtu vai pagarinātu pagaidu aizsardzības statusu un nodrošinātu likumīgu uzturēšanos Latvijā. Šis atbalsts kopā ar PMIF Ārkārtas palīdzības projekta Nr. HOME-2022-AMIF-AG-EMAS-TF1-LV-0012 plānotā pasākuma "Ukrainas civiliedzīvotāju personu apliecinošu dokumentu izsniegšanas iespēju uzlabošana" ietvaros sniedzamo atbalstu, izveidojot jaunas klientu apkalpošanas darba vietas un piesaistot klientu apkalpošanas personālu, stiprinās Latvijas iespējas laikus izsniegt nepieciešamos dokumentus Ukrainas valstspiederīgajiem un citiem TVV un papildina līdzīga veida pasākumus PMIF programmā.

Lai īstenotu ilgtspējīgas nacionāla līmeņa koordinējošas institūcijas “Vienas pieturas aģentūras” darbību, nodrošinot kvalitatīvas informācijas un atbalsta pieejamību trešo valstu pilsoņiem, tiek nodrošināta PMIF ietvaros plānoto darbību un ES kohēzijas politikas programmas 2021.-2027. gadam pasākuma Nr. 4.3.4.8. “Sabiedrības saliedēšana, veicinot jauniebraucēju iekļaušanos vietējā sabiedrībā un sekmējot starpkultūru komunikāciju” ietvaros plānot darbību sinerģija, paredzot, ka pasākuma ietvaros patvēruma meklētājiem tiek nodrošināti sociālā mentora un sociālā darbinieka pakalpojumi.

	


3.	Savienības acquis īstenošana – Regulas (ES) 2021/1147 35. panta 2. punkta d) apakšpunkts
Īsi aprakstiet, kā programma grāmatvedības gadā ir palīdzējusi īstenot Savienības acquis (Savienības tiesību aktu kopumu) patvēruma, likumīgas migrācijas, integrācijas, atgriešanas un neatbilstīgas migrācijas jomā un rīcības plānus, kā arī veicinājusi sadarbību un solidaritāti starp dalībvalstīm.
	Šeit ierakstiet tekstu. Ne vairāk kā 4000 rakstzīmes.

Patvēruma jomā projektā par uzņemšanas un izmitināšanas standartu personām, kurām nepieciešama starptautiskā un pagaidu aizsardzība Latvijā paaugstināšanu, PMLP īsteno projekta aktivitātes saskaņā ar:
· Padomes 2001. gada 20. jūlija Direktīvu Nr. 2001/55/EK par obligātajiem standartiem, lai pārvietoto personu masveida pieplūduma gadījumā sniegtu tām pagaidu aizsardzību, un par pasākumiem, lai līdzsvarotu dalībvalstu pūliņus, uzņemot šādas personas un uzņemoties ar to saistītās sekas;
· Eiropas Parlamenta un Padomes 2013. gada 26. jūnija Direktīvu Nr. 2013/32/ES par kopējām procedūrām starptautiskās aizsardzības statusa piešķiršanai un atņemšanai;
· Eiropas Parlamenta un Padomes 2023. gada 26. jūnija Direktīvu Nr. 2013/33/ES, ar ko nosaka standartus starptautiskās aizsardzības pieteikuma iesniedzēju uzņemšanai;
· Eiropas Parlamenta un Padomes 2011. gada 13. decembra Direktīvu Nr. 2011/95/ES par standartiem, lai trešo valstu valstspiederīgos vai bezvalstniekus kvalificētu kā starptautiskās aizsardzības saņēmējus, par bēgļu vai personu, kas tiesīgas saņemt alternatīvo aizsardzību, vienotu statusu, un par piešķirtās aizsardzības saturu.
Papildus projektā par Patvēruma meklētāju centra ēku korpusu un teritorijas infrastruktūras tehniskā stāvokļa uzlabošanu un labiekārtošanu un projekta par PMIC “Liepna” pielāgošanu ilgtermiņa ekspluatācijai ietvaros, NVA rīkojas saskaņā ar Eiropas Parlamenta un Padomes 2012. gada 25. oktobra direktīvas 2012/27/ES par energoefektivitāti, ar ko groza Direktīvas 2009/125/EK un 2010/30/ES un atceļ Direktīvas 2004/8/EK un 2006/32/EK 4. pantu, kas nozīmē, ka Latvijai kā ES dalībvalstij ir jāizstrādā ēku ilgtermiņa stratēģiju, lai mobilizētu ieguldījumus gan valsts, gan privāto dzīvojamo ēku un komercplatību fonda atjaunošanā. 

Nelikumīgas migrācijas, tostarp atgriešanās un atpakaļuzņemšanas uz trešajām valstīm jomā projektā par neatbilstīgas migrācijas novēršanu veicināšanu, lai spētu nodrošināt aizturēto ārzemnieku identifikāciju, ikdienas un ārkārtas vajadzības aizturēšanas periodā, transportēšanu un atgriešanu mītnes valstī, VRS rīkojas saskaņā ar ES standartiem un prasībām, kas noteikti Eiropas Parlamenta un Padomes 2008. gada 16. decembra Direktīvā Nr. 2008/115/EK par kopīgiem standartiem un procedūrām dalībvalstīs attiecībā uz to trešo valstu valstspiederīgo atgriešanu, kas dalībvalstī uzturas nelikumīgi. 
Projektā ar mērķi palielināt migrācijas, patvēruma un atgriešanās jomā iesaistīto robežsargu profesionālās kvalifikācijas līmeni un sagatavotību migrācijas plūsmu pārvaldības jomā tiek sniegts ieguldījums ES drošības stratēģijas[footnoteRef:22] īstenošanā, ko ES Padome pieņēma 2003. gada decembrī.  [22:  Eiropas Kopiena. (2009). “EIROPAS DROŠĪBAS STRATĒĢIJA. DROŠA EIROPA LABĀKĀ PASAULĒ”. Pieejams: https://www.consilium.europa.eu/media/30820/qc7809568lvc.pdf] 

Trešo valstu valstspiederīgo integrācijas jomā, Kultūras ministrija ir sniegusi ieguldījumu Savienības acquis īstenošanā. 2020. gada 23. septembrī Eiropas Komisija nāca klajā ar paziņojumu par jaunu Migrācijas un patvēruma paktu (COM(2020) 609 final). Kā viens no pakta ieviešanas instrumentiem tika izveidots “ES Rīcības plāns par integrāciju un iekļaušanu 2021.-2027. gadam” (2020. gada 24. novembra Eiropas Komisijas paziņojums Eiropas Parlamentam, Padomei, Eiropas Ekonomikas un sociālo jautājumu komitejai un Reģionu komitejai COM(2020) 758 final) Integrācijas jomā fonda ieviešana ir sniegusi tiešu ieguldījumu “ES Rīcības plāna par integrāciju un iekļaušanu 2021.-2027. gadam” mērķu sasniegšanā. Īstenotās aktivitātes (skat 1.1. punktā sniegto informāciju) uzlabo trešo valstu pilsoņu piekļuvi pakalpojumiem, iekļaušanos izglītībā, darba tirgū un sabiedrības dzīvē. Latviešu valodas mācības un kultūrorientācijas kursi tiek nodrošināti gan patvēruma meklētājiem, gan trešo valstu pilsoņiem, kas ieceļo regulārā kārtībā, tostarp pieejami jauniešiem, tādējādi uzlabojot viņu iekļaušanos izglītības sistēmā.   


4.	Komunikācija un pamanāmība – Regulas (ES) 2021/1147 35. panta 2. punkta e) apakšpunkts
Aprakstiet, kā pārskata gadā tika veiktas komunikācijas un pamanāmības darbības. Jo īpaši norādiet, kāds progress panākts attiecībā uz komunikācijas stratēģijā noteiktajiem mērķiem, ko mēra ar attiecīgajiem rādītājiem un to mērķrādītājiem. Attiecīgā gadījumā aprakstiet labāko praksi, kā sasniegt mērķgrupas un/vai izplatīt un izmantot projektu rezultātus.
	Šeit ierakstiet tekstu. Ne vairāk kā 4000 rakstzīmes.
Iekšlietu ministrija kā vadošā iestāde un Kultūras ministrija kā deleģētā iestāde sadarbībā ar ES iekšlietu fondu finansējuma saņēmējiem ir veiksmīgi īstenojusi plašu komunikācijas aktivitāšu kopumu, lai informētu sabiedrību par ES iekšlietu fondu ieguldījumu Latvijas un visas ES drošības stiprināšanā.
Komunikācijas aktivitāšu mērķis ir bijis sekot Komunikācijas stratēģijā ES fondiem 2021.–2027. gada plānošanas periodā un Atveseļošanas fondam Latvijā (turpmāk – Komunikācijas stratēģija) norādītājam, proti, veicināt sabiedrības izpratni par ES fondu finansēto projektu nozīmi integrētas robežu pārvaldības, iekšējās drošības un migrācijas jomās, kā arī sekmēt sabiedrības atbalstu un uzticēšanos ES iekšlietu fondu projektiem. Komunikācijas aktivitāšu kopuma īstenošana ir bijusi īpaši svarīga, ņemot vērā pieaugošos drošības izaicinājumus Eiropā.
Atbilstoši Komunikācijas stratēģijai un PMIF komunikācijas plānam, Iekšlietu ministrijas pārraudzībā esošo ES fondu un finansiālā atbalsta instrumenta komunikācijas efektivitāte tiks izvērtēta sabiedriskās domas pētījuma ietvaros, kuru Finanšu ministrija kā ES fondu komunikācijas nacionālais koordinators organizē, lai noskaidrotu iedzīvotāju informētību par ES fondiem un programmām. Kopīgajā izvērtējumā par 2024. gadu ar pārējiem ES fondiem specifiski tiks apzināta arī tā respondentu procentuālā daļa, kura ir informēta par ES fondiem ar atbalsta pasākumiem migrācijas, robežu un drošības jomās. Ar kopīgā pētījuma rezultātiem tiks iepazīstināta sabiedrība, cita starpā pētījumu publicējot ES fondu vienotajā tīmekļa vietnē www.esfondi.lv. Atbilstoši Komunikācijas stratēģijai, mērķa vērtība to respondentu daļai, kuri ir informēti par ES fondiem migrācijas, robežu un drošības jomās 2024. gadā ir 7,5% no kopējā respondentu skaita. 
[bookmark: _Hlk189563052]Komunikācijas jomā ir veikti šādi pasākumi (detalizētu informāciju par katru pasākumu skatīt ziņojuma 2. pielikumā):
· satura veidošana un izplatīšana tīmekļvietnēs;
· preses relīzes un sociālo mediju aktivitātes;
· sadarbība ar ES iekšlietu fondu finansējuma saņēmējiem;
· īpašās publicitātes aktivitātes PMIF grāmatvedības perioda ietvaros.

Iekšlietu ministrija un Kultūras ministrija sadarbībā ar ES iekšlietu fondu finansējuma saņēmējiem turpinās informēt sabiedrību par ES fondu projektiem, izplatot preses relīzes, izmantojot sociālos medijus, organizējot informatīvus pasākumus, kā arī ievietojot visas aktuālākās ziņas par ES fondu īstenošanu vienotajā tīmekļa portālā www.esfondi.lv zem sadaļas “Ziņas”.[footnoteRef:23]    [23:  https://www.esfondi.lv/en/about-eu-funds/news?filter_by=industries::drosiba)] 



Sniedziet saiti uz Regulas (ES) 2021/1060 46. panta b) punktā minēto tīmekļa portālu un minētās regulas 49. panta 1. punktā minēto tīmekļa vietni (ja šie resursi atšķiras).
	https://www.esfondi.lv/sakums 
https://www.iem.gov.lv/lv/eiropas-savienibas-fondi 
https://www.km.gov.lv/lv/patveruma-migracijas-un-integracijas-fonds-2021-2027


5.	Veicinošie nosacījumi un horizontālie principi 
5.1.	Veicinošie nosacījumi – Regulas (ES) 2021/1147 35. panta 2. punkta f) apakšpunkts
Aprakstiet, kā tika nodrošināts, ka ir izpildīti un visa grāmatvedības gada laikā tikuši piemēroti Regulas (ES) 2021/1060 III pielikumā paredzētie piemērojamie veicinošie nosacījumi, jo īpaši attiecībā uz Eiropas Savienības Pamattiesību hartas ievērošanu. Attiecīgā gadījumā aprakstiet visas izmaiņas, kas ietekmējušas veicinošo nosacījumu izpildi, kā paredzēts Regulas (ES) 2021/1060 15. panta 6. punktā. 
	Šeit ierakstiet tekstu. Ne vairāk kā 5000 rakstzīmes.
Veicinošie nosacījumi:
1. Efektīvi publiskā iepirkuma tirgus uzraudzības mehānismi - grāmatvedības periodā ir nodrošināta veicinošā nosacījuma izpilde:
 
· iepirkumu uzraudzības birojs ir īstenojis publisko iepirkumu uzraudzību atbilstoši Publisko iepirkumu likumam;
· vadošā iestāde ir nodrošinājusi iepirkumu pirmspārbaužu veikšanu.

2. Pamattiesību hartas efektīva piemērošana un īstenošana – grāmatvedības periodā ir nodrošināta veicinošā nosacījuma izpilde:

· UK sastāvā kā UK loceklis ar balsstiesībām ir iekļauts Labklājības ministrijas pārstāvis, kurš ir atbildīgs par Regulas (ES) 2021/1060 9. panta 1., 2. un 3. punktā minēto horizontālo principu koordināciju; 
· projekta iesniegumā un projekta iesnieguma vērtēšanas metodikā ir noteikti Horizontālā principa kritēriji;
· sniegts metodiskais atbalsts un organizētas konsultācijas Fondu vadībā un īstenošanā projektu iesaistītajiem, t.sk. ir izstrādātas Vadlīnijas horizontālā principa “Vienlīdzība, iekļaušana, nediskriminācija un pamattiesību ievērošana” īstenošanai un uzraudzībai (IDF, IRPVP, PMIF) 2021-2027 [footnoteRef:24] (turpmāk – HP vadlīnijas); [24: https://www.lm.gov.lv/lv/vadlinijas-horizontala-principa-vienlidziba-ieklausana-nediskriminacija-un-pamattiesibu-ieverosana-istenosanai-un-uzraudzibai-idf-irpvp-pmif-2021-2027 ] 

· Ministru kabineta 2022. gada 18. oktobra noteikumu Nr. 65[footnoteRef:25]1 (turpmāk – MK noteikumi Nr. 651) 123. punktā ir noteikta kārtība, kādā Fonda vadībā un īstenošanā iesaistītās institūcijas, konstatējot horizontālo principu pārkāpumus vai saņemot sūdzības par ES fondu atbalstīto darbību neatbilstību ES Pamattiesību hartai (vienlīdzība, nediskriminācija, iekļaušana un pamattiesību ievērošana) un ANO Konvencijā par personu ar invaliditāti tiesībām ietverto vienlīdzīgo iespēju principiem, piecu darbdienu laikā ziņo Iekšlietu ministrijai un kārtība, kādā sūdzības tiek izskatītas. Papildus jebkurai personai ir tiesības ar iesniegumu vērsties kompetentajās institūcijās par ar projektu īstenošanu saistītu vienlīdzīgu iespēju neievērošanu, t. sk., pie tiesībsarga. [25:  Ministru kabineta 2022. gada 18. oktobra noteikumu Nr. 651 “Iekšējās drošības fonda, Patvēruma, migrācijas un integrācijas fonda un Finansiāla atbalsta instrumenta robežu pārvaldībai un vīzu politikai 2021.–2027. gada plānošanas perioda īstenošanas vadības kārtība”, pieejams: https://likumi.lv/ta/id/336499-ieksejas-drosibas-fonda-patveruma-migracijas-un-integracijas-fonda-un-finansiala-atbalsta-instrumenta-robezu-parvaldibai”, 123. pants] 


3. ANO Konvencijas par personu ar invaliditāti tiesībām (UNCRPD) īstenošana un piemērošana atbilstoši Padomes Lēmumam Nr. 2010/48/EK - grāmatvedības periodā ir nodrošināta veicinošā nosacījuma izpilde:

· Ar Ministru kabineta 2024. gada 21. maija rīkojumu Nr. 396 “Plāns personu ar invaliditāti vienlīdzīgu iespēju veicināšanai 2024.–2027. gadam” ir apstiprināts Plāns personu ar invaliditāti iespēju veicināšanai 2024-2027[footnoteRef:26] (turpmāk – Plāns), kas ir izstrādāts, pamatojoties uz SADTPP[footnoteRef:27], UNCRPD[footnoteRef:28] un izvirza rādītājus un turpina Plāna 2021-2023 pasākumu īstenošanu, saglabājot piecus rīcības virzienus – invaliditātes noteikšanas sistēmas pilnveidošana, atbalsta pakalpojumu attīstība, nodarbinātības veicināšana, piekļūstamības un sabiedrības izpratnes veicināšana. Plāns turpina pasākumus vides, informācijas un pakalpojumu piekļūstamības sekmēšanai un  iekļaujošas sabiedrības veidošanai, kas tika uzsākti Plānā 2021.-2023., un paredz veicināt kultūras dzīves, elektronisko plašsaziņas līdzekļu, multimediālā satura piekļūstamību personām ar invaliditāti un funkcionāliem traucējumiem; [26:  Ministru kabineta 2024. gada 21. maija rīkojums Nr. 396 “Plāns personu ar invaliditāti vienlīdzīgu iespēju veicināšanai 2024.–2027. gadam” https://likumi.lv/ta/id/352154-plans-personu-ar-invaliditati-vienlidzigu-iespeju-veicinasanai-20242027-gadam]  [27:  Sociālās aizsardzības un darba tirgus politikas pamatnostādnes 2021.-2027.gadam]  [28:  Apvienoto Nāciju Organizācijas Konvencija par personu ar invaliditāti tiesībām] 

· piekļūstamības prasības ir noteiktas Latvijas normatīvajos aktos, vadlīnijās un standartos. Par būvniecības politiku valstī ir atbildīga Ekonomikas ministrija, taču Labklājības ministrija kā atbildīgā par invaliditātes politiku izstrādā ieteikumus valsts un pašvaldību iestādēm par piekļūstamas un iekļaujošas vides veidošanu. Labklājības ministrija publicē informatīvus materiālus ES fondu finansējuma saņēmējiem par vides un informācijas piekļūstamību (pieejams šeit: https://www.lm.gov.lv/lv/labas-prakses-piemeri-2);
· MK noteikumu Nr. 651 123. punktā ir noteikta kārtība, kādā Fonda vadībā un īstenošanā iesaistītās institūcijas, konstatējot horizontālo principu pārkāpumus vai saņemot sūdzības par ES fondu atbalstīto darbību neatbilstību ES Pamattiesību hartai (vienlīdzība, nediskriminācija, iekļaušana un pamattiesību ievērošana) un ANO Konvencijā par personu ar invaliditāti tiesībām ietverto vienlīdzīgo iespēju principiem. Papildus jebkurai personai ir tiesības ar iesniegumu vērsties kompetentajās institūcijās par ar projektu īstenošanu saistītu vienlīdzīgu iespēju neievērošanu, t. sk., pie Tiesībsarga. 

Grāmatvedības periodā iesniegumi par pārkāpumiem nav saņemti.


5.2.	Horizontālo principu ievērošana – Regulas (ES) 2021/1060 9. pants 
Aprakstiet, kā grāmatvedības gadā tika nodrošināta atbilstība Kopīgo noteikumu regulā noteiktajiem horizontālajiem principiem, jo īpaši vīriešu un sieviešu līdztiesībai un dzimumu līdztiesības aspekta integrēšanai, kā arī dzimuma, rases vai etniskās izcelsmes, ticības vai pārliecības, invaliditātes, vecuma vai seksuālās orientācijas dēļ iespējamas diskriminācijas novēršanai.
	Šeit ierakstiet tekstu. Ne vairāk kā 5000 rakstzīmes.
Saskaņā ar MK noteikumiem Nr. 651[footnoteRef:29] Latvijā ir noteiktas atbildīgās institūcijas par horizontālo principu koordināciju šī fonda ietvaros: Labklājības ministrija par regulas Nr. 2021/1060 9. panta 1., 2. un 3. punktu, aptverot tādas jomas kā pamattiesību ievērošana, vīriešu un sieviešu līdztiesības veicināšana, diskriminācijas novēršana dzimuma, rases vai etniskās izcelsmes, reliģijas vai pārliecības, invaliditātes, vecuma vai dzimumorientācijas dēļ, bet Iekšlietu ministrija un Kultūras ministrija par regulas Nr. 2021/1060 9. panta 4. punktu”.  [29:  Ministru kabineta 2022. gada 18. oktobra noteikumi Nr. 651 “Iekšējās drošības fonda, Patvēruma, migrācijas un integrācijas fonda un Finansiāla atbalsta instrumenta robežu pārvaldībai un vīzu politikai 2021.–2027. gada plānošanas perioda īstenošanas vadības kārtība”, pieejams: https://likumi.lv/ta/id/336499-ieksejas-drosibas-fonda-patveruma-migracijas-un-integracijas-fonda-un-finansiala-atbalsta-instrumenta-robezu-parvaldibai, 120. pants] 

Lai sniegtu atbalstu horizontālo principu ievērošanas uzraudzībai, Labklājības ministrija ir sagatavojusi Vadlīnijas horizontālā principa “Vienlīdzība, iekļaušana, nediskriminācija un pamattiesību ievērošana” īstenošanai un uzraudzībai (IDF, IRPVP, PMIF) 2021-2027”[footnoteRef:30].  [30:  https://www.lm.gov.lv/lv/vadlinijas-horizontala-principa-vienlidziba-ieklausana-nediskriminacija-un-pamattiesibu-ieverosana-istenosanai-un-uzraudzibai-idf-irpvp-pmif-2021-2027] 

Vadlīnijas paredz, ka visiem projektiem ar tiešu ietekmi un netiešu ietekmi uz horizontālo principu ir jāplāno vispārīgas un specifiskas darbības, kas nodrošina diskriminācijas novēršanu un veicina vienlīdzīgas iespējas, kā arī jānosaka horizontālā principa sasniedzamie rādītāji. Savukārt projektiem, kuru īstenotajām darbībām nav ietekmes uz horizontālo principu ir jāparedz vismaz viena vispārīgā darbība, kas attiecas uz dzimumu līdztiesības veicināšanu projekta vadības un īstenošanas personālam, informācijas piekļūstamību un sociāli atbildīgiem iepirkumiem. Vadlīnijās ir arī noteikta projektu iesniegumu vērtēšanas sistēma, kā arī sniegti skaidrojumi par projektu ietekmes uz horizontālo principu novērtēšanai un vispārīgo un specifisko darbību piemēri, kas veicina vīriešu un sieviešu līdztiesību, kā arī diskriminācijas dzimuma, rases vai etniskās izcelsmes, ticības vai pārliecības, invaliditātes, vecuma vai seksuālās orientācijas dēļ novēršanu.
Horizontālais princips tiek ievērots un integrēts projektu iesniegumu atlašu nolikumos (piemēram, Patvēruma, migrācijas un integrācijas fonda 2021.-2027. gada plānošanas perioda aktivitātes „13.3. Trešo valstu pilsoņu integrācijas pasākumi, kas veicina mērķa grupas iekļaušanos sabiedrībā” atklātas projektu iesniegumu atlases „Aktivitātes, kas nodrošina inovatīvu pieeju integrācijas procesu veicināšanai” konkursa nolikums).  
Lai sniegtu atbalstu fondu vadībā iesaistītajiem, 2024. gada 15. maijā Labklājības ministrija sniedza prezentāciju par horizontālā principa ieviešanu IDF, IRPVP un PMIF projektos. 
Horizontālo principu ievērošana tika nodrošināta Vadošās iestādes un Deleģētās iestādes ietvaros, nodrošinot informāciju par fondu publiskajā telpā, t. sk. tīmeklī, paredzot, ka informācijas saturs ir piekļūstams cilvēkiem ar funkcionāliem traucējumiem, izmantojot vairākus sensoros (redze, dzirde) kanālus.
Organizējot komunikācijas aktivitātes, tika un tiek ņemts vērā piekļūstamības princips, kā to paredz Apvienoto Nāciju Organizācijas Konvencija par personu ar invaliditāti tiesībām. Piemēram, 2024. gada 15. maija diskusija tika veidota tiešraidē, nodrošinot surdotulku, kā arī informācijas video par notikušo Industrijas dienu – 2024, tika titrēts. 
Kultūras ministrijas aktivitāšu konkursa nosacījumi paredz vērtēt projekta ietekmi uz horizontālā principa “Vienlīdzība, iekļaušana, nediskriminācija un pamattiesību ievērošana” īstenošanu, tai skaitā paredzot, ka īstenojot projektu tiks nodrošināts ievada kursu projekta īstenošanas personālam darbam ar mērķa grupu, kura saturā tiks integrēti dzimumu līdztiesības un nediskriminācijas jautājumi, komunikācijas aktivitātēs tiks izvēlēta valoda un vizuālie tēli, kas mazina diskrimināciju un stereotipu veidošanos par kādu no dzimumiem, personām ar invaliditāti, reliģisko pārliecību, vecumu, rasi un etnisko izcelsmi vai seksuālo orientāciju, projekta tīmekļvietnē tiks norādīta informācija par projekta darbību īstenošanas vietas piekļūstamību cilvēkiem ar invaliditāti un funkcionāliem traucējumiem u.c. nosacījumi.


6.	Projekti trešās valstīs vai saistībā ar tām – Regulas (ES) 2021/1147 35. panta 2. punkta i) apakšpunkts
Aprakstiet visas darbības, kas grāmatvedības gadā notikušas trešās valstīs vai saistībā ar tām, un to, kā tās nodrošina Savienības pievienoto vērtību fonda mērķu sasniegšanā. Miniet attiecīgo trešo valstu nosaukumus. Sniedziet aprakstu, kurā paskaidrots, ka no fonda atbalstītās darbības nav orientētas uz attīstību, kalpo Savienības iekšpolitikas interesēm un atbilst aktivitātēm, kuras īsteno Savienībā. Attiecīgā gadījumā norādiet, vai pirms projekta apstiprināšanas ir notikusi apspriešanās ar Komisiju (Regulas (ES) 2021/1147 16. panta 11. punkts). 
	Šeit ierakstiet tekstu. Ne vairāk kā 6000 rakstzīmes.
Nav attiecināms, darbības trešajās valstīs vai saistībā ar tām nav paredzētas PMIF programmā, grāmatvedības periodā nav īstenotas.


7.	Kopsavilkums – Regulas (ES) 2021/1147 35. panta 2. punkts
Sniedziet kopsavilkumu par 1.–6. iedaļu – tas tiks pārtulkots un darīts pieejams sabiedrībai. 
Kopsavilkumam jāietver vismaz visi 35. panta 2. punktā uzskaitītie apakšpunkti, ap kuriem to vēlams strukturēt. 
Ieteicams izmantot aizzīmes, treknrakstu vai informatīvus virsrakstus, lai ieinteresētās personas varētu viegli izprast programmas galvenos sasniegumus un galvenos jautājumus, kas ietekmē tās sniegumu.
	Šeit ierakstiet tekstu. Ne vairāk kā 7500 rakstzīmes.
Patvēruma, migrācijas un integrācijas fonda Latvijas programma
a) Īstenošanā gūtais progress
Grāmatvedības periodā Iekšlietu ministrijas atbildībā kopā tika īstenoti 6 projekti, no kuriem 3 ir jauni projekti, kas uzsākti grāmatvedības periodā, savukārt 3 projektiem tiek turpināta to īstenošana no iepriekšējā grāmatvedības perioda. Papildus, viens projekts tika uzsākts pēc grāmatvedības perioda beigām. 

Tika īstenoti projekti ar mērķiem:
· sniegt dažāda veida atbalsta pasākumus personām, kurām nepieciešama starptautiskā vai pagaidu aizsardzība;
· palielināt migrācijas, patvēruma un atgriešanās jomā iesaistīto robežsargu profesionālās kvalifikācijas līmeni un sagatavotību migrācijas plūsmu pārvaldības jomā;
· paaugstināt uzņemšanas un izmitināšanas standartus personām, kurām nepieciešama starptautiskā un pagaidu aizsardzība Latvijā;
· attīstīt un modernizēt migrācijas kontroles platformas, lai spētu nodrošināt informācijas sistēmas kapacitāti attiecībā pret migrācijas plūsmas augšupejošo tendenci;
· nodrošināt personu, kuras nelegāli šķērsojušas ES ārējo robežu, uzņemšanu pēc aizturēšanas atbilstoši ES standartiem un prasībām, kā arī veikt trešo valstu valstspiederīgo, kuri nelikumīgi uzturas Latvijā, piespiedu izraidīšanu,
· attīstīt un pilnveidot valsts pārvaldes digitālās saziņas vidi uzturēšanas atļauju jomā, sniedzot klientam attālinātā pakalpojuma ciklu, sākot no ērtas pakalpojuma pieteikšanas līdz lēmuma saņemšanai, tādējādi veicinot sadarbību ar trešajām valstīm un pastiprinot svarīgākos migrācijas pārvaldības aspektus ES migrācijas rīcībpolitikas interešu jomās,

Kultūras ministrijas atbildībā 2. konkrētā mērķa “Likumīga migrācija un integrācija” ietvaros tika īstenoti 9 projekti. Grāmatvedības periodā tika turpināta projekta „Vienas pieturas aģentūras izveide un darbības nodrošināšana” īstenošana, tai skaitā izveidojot filiāles visos Latvijas reģionos, lai nodrošinātu  trešo valstu pilsoņiem agrīnās integrācijas posmā juridisko un psiholoģisko atbalstu, tulkošanas pakalpojumus, tostarp reto valodu tulku, un konsultācijas par migrācijas, nodarbinātības, izglītības, veselības un citiem aktuālajiem jautājumiem. Tika uzsākta latviešu valodas kursu un integrācijas kursu īstenošana.
b) Jautājumi, kas ietekmē programmas sniegumu
Izaicinājumu radīja un programmas sniegumu potenciāli galvenokārt ietekmēja:
· programmas rādītāju metodoloģijas izstrāde, ņemot vērā pieaugošo informācijas detalizāciju, salīdzinot ar iepriekšējo ES plānošanas periodu;
· programmas novēlota pieņemšana, kas kavēja programmas īstenošanu un projektu uzsākšanu, tomēr atsevišķi projekti tika uzsākti pirms vienošanās par projektu īstenošanu noslēgšanas, vēlāk attiecinot jau iepriekš veiktās izmaksas, kas ir saistīts ar savlaicīgu patvēruma meklētāju pamatvajadzību nodrošināšanu;
· iekšējo procedūru izstrādes aizkavēšanās, kas ietekmēja programmas ieviešanas Pārvaldības un kontroles sistēmas apraksta izstrādi un apstiprināšanu;
· ģeopolitiskās situācijas pasliktināšanās, kas radījusi patvēruma meklētāju skaita Latvijā pieaugumu.
c) Papildināmība starp darbībām, ko atbalsta programma, un atbalstu, ko snieguši citi ES fondi
Fonds ir iekļauts Partnerības līgumā ES investīciju fondu 2021.–2027. gada plānošanas periodam. Papildināmību ar citiem ES fondiem uzrauga PMIF Uzraudzības komiteja (turpmāk – UK), kā arī vadošās iestādes izveidotā Projektu uzraudzības padome. PMIF nacionālās programmas UK sastāvā ir iekļauts loceklis ar balsstiesībām no Finanšu ministrijas ES fondu Stratēģijas departamenta Izvērtēšanas nodaļas, kas UK lēmuma saskaņošanas laikā sniedz savu viedokli saistībā ar citiem finanšu instrumentiem savas kompetences ietvaros. 
Papildu papildināmība ar PMIF programmas atbalstu grāmatvedības gada periodā tika sasniegta ar Eiropas Ekonomikas zonas finanšu instrumenta un Norvēģijas finanšu instrumenta 2014.-2021. gada perioda Divpusējās sadarbības fonda stratēģisko iniciatīvu “Atbalsta pasākumi Latvijā Eiropas bēgļu krīzes risināšanai, primāri Ukrainas civiliedzīvotāju vajadzībām”, sniedzot Ukrainas valstspiederīgajiem Latvijā iespēju saņemt pārtikas, higiēnas, saimniecības preces un individuālos epidemioloģiskās aizsardzības līdzekļus, kā arī nodrošinot papildu darba vietas un iekārtas uzturēšanās atļauju un patvēruma meklētāju personu apliecinošu dokumentu izgatavošanai. Tika nodrošinātas arī Latvijas iespējas laikus izsniegt nepieciešamos dokumentus Ukrainas valstspiederīgajiem un citiem trešo valstu valstspiederīgajiem.
Nodrošinot kvalitatīvas informācijas un atbalsta pieejamību trešo valstu valstspiederīgajiem, tiek nodrošināta PMIF ietvaros plānoto darbību un ES kohēzijas politikas programmas 2021.-2027. gadam pasākuma “Sabiedrības saliedēšana, veicinot jauniebraucēju iekļaušanos vietējā sabiedrībā un sekmējot starpkultūru komunikāciju” ietvaros plānoto darbību sinerģija, paredzot, ka patvēruma meklētājiem tiek nodrošināti sociālā mentora un sociālā darbinieka pakalpojumi.
d) Programmas ieguldījums ES tiesību aktu un rīcības plānu īstenošanā
Trešo valstu valstspiederīgo integrācijas jomā fonda ieviešana ir sniegusi tiešu ieguldījumu “ES Rīcības plāna par integrāciju un iekļaušanu 2021.-2027. gadam” mērķu sasniegšanā. Īstenotās aktivitātes uzlabo trešo valstu pilsoņu piekļuvi pakalpojumiem, iekļaušanos izglītībā, darba tirgū un sabiedrības dzīvē. 
Patvēruma jomā projektu aktivitātes tiek īstenotas saskaņā ar:
· Eiropas Parlamenta un Padomes 2012. gada 25. oktobra direktīvas 2012/27/ES par energoefektivitāti, ar ko groza Direktīvas 2009/125/EK un 2010/30/ES un atceļ Direktīvas 2004/8/EK un 2006/32/EK 4. pantu, kas nozīmē, ka Latvijai kā ES dalībvalstij ir jāizstrādā ēku ilgtermiņa stratēģiju, lai mobilizētu ieguldījumus gan valsts, gan privāto dzīvojamo ēku un komercplatību fonda atjaunošanā;
· Padomes 2001. gada 20. jūlija Direktīvu Nr. 2001/55/EK par obligātajiem standartiem, lai pārvietoto personu masveida pieplūduma gadījumā sniegtu tām pagaidu aizsardzību, un par pasākumiem, lai līdzsvarotu dalībvalstu pūliņus, uzņemot šādas personas un uzņemoties ar to saistītās sekas;
· Eiropas Parlamenta un Padomes 2013. gada 26. jūnija Direktīvu Nr. 2013/32/ES par kopējām procedūrām starptautiskās aizsardzības statusa piešķiršanai un atņemšanai;
· Eiropas Parlamenta un Padomes 2023. gada 26. jūnija Direktīvu Nr. 2013/33/ES, ar ko nosaka standartus starptautiskās aizsardzības pieteikuma iesniedzēju uzņemšanai;
· Eiropas Parlamenta un Padomes 2011. gada 13. decembra Direktīvu Nr. 2011/95/ES par standartiem, lai trešo valstu valstspiederīgos vai bezvalstniekus kvalificētu kā starptautiskās aizsardzības saņēmējus, par bēgļu vai personu, kas tiesīgas saņemt alternatīvo aizsardzību, vienotu statusu, un par piešķirtās aizsardzības saturu.
Nelikumīgas migrācijas, tostarp atgriešanās un atpakaļuzņemšanas uz trešajām valstīm jomā, projektu aktivitātes tiek īstenotas saskaņā ar ES standartiem un prasībām, kas noteikti Eiropas Parlamenta un Padomes 2008. gada 16. decembra Direktīvā Nr. 2008/115/EK par kopīgiem standartiem un procedūrām dalībvalstīs attiecībā uz to trešo valstu valstspiederīgo atgriešanu, kas dalībvalstī uzturas nelikumīgi. Projektu aktivitātes sniedz ieguldījumu ES drošības stratēģijas īstenošanā. 
e) Programmas komunikācijas un pamanāmības darbību īstenošana
Iekšlietu ministrija un Kultūras ministrija veiksmīgi īstenojušas komunikācijas aktivitāšu kopumu, lai informētu sabiedrību par ES iekšlietu fondu ieguldījumu. Galvenais mērķis bija veicināt sabiedrības izpratni un atbalstu ES fondu projektiem integrētas robežu pārvaldības, iekšējās drošības, migrācijas un integrācijas jomās.
Galvenās veiktās aktivitātes:
· satura veidošana un izplatīšana tīmekļvietnē: publicēti 110 informācijas materiāli (gan latviešu, gan angļu valodā) www.esfondi.lv;
· preses relīzes un sociālo mediju aktivitātes: izplatītas preses relīzes centrālajos un reģionālajos medijos, īstenotas mērķtiecīgas aktivitātes sociālajos tīklos (Facebook, Instagram, X) ar ES emblēmu un Nacionālā attīstības plāna 2027 logotipu. Ieviesta mirkļbirka #ESfondiDROSIBA;
· sadarbība ar finansējuma saņēmējiem: aktīva iesaiste komunikācijas procesā, tai skaitā, informācijas stendu un plākšņu uzstādīšana sabiedrībai pamanāmās vietās;
· īpašās publicitātes aktivitātes: 
· diskusija "Jauni risinājumi trešo valstu pilsoņu līdzdalībai sabiedrības dzīvē";
· Eiropas Komisijas pārstāvju vizīte Patvēruma meklētāju izmitināšanas centrā Liepnā;
· raksts par ES atbalstu iekšējās drošības stiprināšanā, publicēts Eiropas dienā;
· diskusija "20 gadi ES: no pirmajiem soļiem līdz integrācijai un līdzdalībai";
· informatīva kampaņa "Pamani cilvēku tirdzniecības draudus!" ar mērķi informēt Ukrainas civiliedzīvotājus par cilvēku tirdzniecības riskiem.
Komunikācijas efektivitāte tiks vērtēta sabiedriskās domas pētījumā 2024. gada beigās, un mērķis ir panākt, lai 7,5% respondentu būtu informēti par ES fondiem migrācijas, robežu un drošības jomās. 
f) Veicinošo nosacījumu izpilde un piemērošana
1. Efektīvi publiskā iepirkuma tirgus uzraudzības mehānismi: nodrošināta izpilde, Iepirkumu uzraudzības birojam īstenojot uzraudzību atbilstoši Publisko iepirkumu likumam un vadošajai iestādei nodrošinot iepirkumu pirmspārbaudes.
2. Pamattiesību hartas efektīva piemērošana un īstenošana: nodrošināta izpilde ar šādiem pasākumiem:
· UK iekļauts Labklājības ministrijas pārstāvis, atbildīgs par horizontālo principu koordināciju;
· projektu iesniegumos un vērtēšanas metodikā noteikti Horizontālā principa kritēriji;
· sniegts metodiskais atbalsts un konsultācijas projektos iesaistītajiem, izstrādātas vadlīnijas horizontālā principa "Vienlīdzība, iekļaušana, nediskriminācija un pamattiesību ievērošana" īstenošanai un uzraudzībai;
· noteikta kārtība, kādā ziņot par horizontālo principu pārkāpumiem vai sūdzībām par neatbilstību ES Pamattiesību hartai un ANO Konvencijai par personu ar invaliditāti tiesībām, paredzot iespēju vērsties arī pie Tiesībsarga.
3. ANO Konvencijas par personu ar invaliditāti tiesībām (UNCRPD) īstenošana un piemērošana: nodrošināta izpilde ar šādiem pasākumiem:
· apstiprināts Plāns personu ar invaliditāti iespēju veicināšanai 2024.-2027. gadam, kas turpina iepriekšējā plāna pasākumus un izvirza jaunus rādītājus. Plāns paredz pasākumus vides, informācijas un pakalpojumu piekļūstamības sekmēšanai un iekļaujošas sabiedrības veidošanai, tostarp kultūras dzīves, elektronisko plašsaziņas līdzekļu un multimediālā satura piekļūstamības veicināšanu;
· piekļūstamības prasības noteiktas Latvijas normatīvajos aktos, vadlīnijās un standartos. Labklājības ministrija izstrādā ieteikumus par piekļūstamas vides veidošanu un publicē informatīvus materiālus ES fondu finansējuma saņēmējiem;
· tāpat kā Pamattiesību hartas gadījumā, noteikta kārtība, kādā ziņot par neatbilstību ANO Konvencijai par personu ar invaliditāti tiesībām, paredzot iespēju vērsties pie Tiesībsarga.
Grāmatvedības periodā iesniegumi par pārkāpumiem nav saņemti.
g) To personu skaits, kuras uzņemtas ar pārmitināšanu vai humanitāro uzņemšanu
Humanitārajā uzņemšanā saskaņā ar Regulas (ES) 2021/1147 19. panta 3. punktu tika uzņemti mazāk aizsargāti 93 Afganistānas pilsoņi, no kuriem 77 sievietes un bērni, kā arī 16 vardarbības vai spīdzināšanas upuri. Attiecīgi, nacionālajā programmā ieplānotais mērķis, uzņemt 99 personas, tika sasniegts par 94%.
h) Projektu īstenošana trešajās valstīs vai saistībā ar tām
Nav attiecināms.

